**Miko Johannes Malkamäki** (s. 1. toukokuuta 1988 Kokkola) on suomalainen entinen jääkiekkopuolustaja, joka toimii nykyään Mestis-joukkue Kokkolan Hermeksen apuvalmentajana. Hän pelasi urallaan SM-liigassa yhteensä 240 runkosarjaottelua tehopistein 9+33=42 ja keräten 114 jäähyminuuttia sekä 15 playoff-ottelua tehden yhden syöttöpisteen ja keräten kahdeksan jäähyminuuttia. Malkamäki voitti Suomenmestaruuden Porin Ässissä keväällä 2013. Hän loi pääsarjauraa myös yhtenä kautena Tšekissä. Malkamäen pelaajaura päättyi vain 27-vuotiaana syksyllä 2015 polvivamman vuoksi.

Ura
---

### Seuraura

Malkamäki on Kokkolan Hermeksen kasvatti. Hän siirtyi B-juniori-ikäisenä Tapparaan kaudeksi 2004–2005. 17-vuotias Malkamäki nostettiin jo seuraavana kesänä Tapparan SM-liigajoukkueen harjoitusvahvuuteen. Hän pelasi kauden 2005–2006 kuitenkin joukkueen A-nuorissa. Kaudella 2006–2007 Malkamäki voitti Tapparan A-nuorten sisäisen jäähypörssin 81 minuutillaan. Hän debytoi samalla kaudella myös miesten peleissä pelattuaan kaksi Mestis-ottelua alle 20-vuotiaiden maajoukkueessa. Malkamäki ei kuitenkaan tehnyt vielä liigadebyyttiään. Huhtikuussa 2007 hän teki kaksivuotisen jatkosopimuksen Tapparan kanssa.

Kaudella 2007–2008 Malkamäki debytoi SM-liigassa, jossa hän teki 27 runkosarjaottelussa tehot 2+1=3. Malkamäen liigauran avausmaali syntyi 25. lokakuuta 2007 vieraissa Rauman Lukkoa vastaan. Hän voitti kauden päätteeksi SM-pronssia. Malkamäki ei mahtunut Tapparan kokoonpanoon kuitenkaan kertaakaan kevään 2008 pudotuspeleissä, vaan hänen kevätkautensa kului lähinnä joukkueen A-nuorissa, joiden tehokkain puolustaja Malkamäki oli runkosarjassa Juha Korkeamäen jälkeen tehoilla 3+15=18. Hän pelasi kauden aikana myös viisi Mestis-ottelua alle 20-vuotiaiden maajoukkueessa. Toukokuussa 2008 Malkamäki jatkoi sopimustaan Tapparan kanssa kevääseen 2011 saakka.

Kauden 2008–2009 Malkamäki pelasi suurimmaksi osaksi lainalla Mestis-joukkue Lempäälän Kisassa, jota hän vahvisti kauden loppuun asti. SM-liigaotteluita Tapparassa Malkamäki pelasi kauden aikana 20. Kaudella 2009–2010 hän ehti pelata neljä ottelua lainalla LeKissä ja kuusi Tapparan SM-liigajoukkueessa, kunnes joukkue vuokrasi Malkamäen noin kuukaudeksi Tšekin Extraligassa pelaavaan HC Libereciin marraskuussa 2009. Joulukuussa hänen vuokrasopimustaan jatkettiin kauden loppuun.

Malkamäki siirtyi kaudeksi 2010–2011 2+1-vuotisella sopimuksella Porin Ässiin. Kausi oli hänelle ensimmäinen kokonainen SM-liigassa, jossa Malkamäki teki myös yhden kauden piste-ennätyksensä tehtyään 55 runkosarjaottelussa tehot 3+11=14. Kaudella 2011–2012 hänellä oli vaikeuksia mahtua Ässien kokoonpanoon ja Malkamäki pelasi kauden aikana vain 25 runkosarjaottelua. Hänen kauttaan lyhensi myös noin lokakuun puoliväliin asti kestänyt nilkkavamma. Maaliskuussa 2012 Ässät käytti Malkamäen sopimuksessa olleen option ja teki vuoden mittaisen jatkosopimuksen hänen kanssaan. Kaudella 2012–2013 hän nosti tasoaan, lisäsi tasaisuutta ja palasi Ässien puolustajien vakiokuusikkoon. Malkamäki voitti kauden päätteeksi Suomenmestaruuden. Joulukuussa 2012 hän teki vuoden mittaisen jatkosopimuksen Ässien kanssa.

Kaudeksi 2014–2015 Malkamäki siirtyi vuoden mittaisella sopimuksella SM-liigan nousijajoukkue Vaasan Sportiin. Hänet nimettiin joukkueen kapteeniksi. Malkamäki oli kuitenkin koko kauden sivussa Pitsiturnauksessa tulleen vamman vuoksi, joten myös kapteenin virkaa koko kauden hoiti käytännössä Erik Riska. Kaudeksi 2015–2016 hän siirtyi vuoden mittaisella sopimuksella Rauman Lukkoon. Malkamäki pelasi joukkueessa vain kaksi Mestarien liigan ottelua, kunnes hän loukkaantui jälleen elokuun 2015 lopulla, eikä pelannut enää koko kaudella. Malkamäen pelaajaura päättyi tähän. Kaudeksi 2016–2017 hän liittyi Sportin B-nuorten SM-sarjajoukkueen valmennustiimiin.

Kaudeksi 2017–2018 Malkamäki nimettiin Sportin SM-liigajoukkueen videovalmentajaksi ja joukkueenjohtajaksi Tomek Valtosen johtamaan valmennustiimiin. Marraskuussa 2017 hänen sopimuksensa kuitenkin purettiin kaikessa hiljaisuudessa. Saman kuun lopulla Malkamäki siirtyi kasvattajaseuransa Kokkolan Hermeksen Mestis-joukkueen apuvalmentajaksi Antti Karhulan johtamaan valmennustiimiin. Joulukuussa hän nousi väliaikaisesti johtamaan joukkueen valmennusta, kun Karhula väistyi Hermeksen päävalmentajan tehtävistä. Vajaa viikkoa myöhemmin uudeksi päävalmentajaksi nimettiin Ari-Pekka Pajuluoma.

### Maajoukkueura

Malkamäki pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuonna 2006, jolloin hän voitti hopeaa. Yhteensä Malkamäki on pelannut 24 nuorten ja 28 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Tappara | A-SM | 11 | 0 | 1 | 1 | 8 | – | – | – | – | – |
| 2005–2006 | Tappara | A-SM | 34 | 2 | 4 | 6 | 22 | – | – | – | – | – |  |  |  |  |  |  | U18 | 6 | 0 | 1 | 1 | 2 |
| 2006–2007 | Suomi U20 | Mestis | 4 | 0 | 0 | 0 | 2 | – | – | – | – | – |
|  | Tappara | A-SM | 39 | 2 | 4 | 6 | 81 | 10 | 2 | 3 | 5 | 8 |
| 2007–2008 | Suomi U20 | Mestis | 5 | 0 | 0 | 0 | 6 | – | – | – | – | – |  |  |  |  |  |  | JMM | 6 | 0 | 0 | 0 | 33 |
|  | Tappara | A-SM | 25 | 3 | 15 | 18 | 62 | 3 | 0 | 0 | 0 | 8 |
|  | Tappara | SM-liiga | 27 | 2 | 1 | 3 | 8 | – | – | – | – | – |
| 2008–2009 | LeKi | Mestis | 24 | 1 | 8 | 9 | 14 | 3 | 0 | 1 | 1 | 0 |
|  | Tappara | A-SM | 1 | 0 | 1 | 1 | 2 | – | – | – | – | – |
|  | Tappara | SM-liiga | 20 | 0 | 0 | 0 | 6 | – | – | – | – | – |
| 2009–2010 | LeKi | Mestis | 4 | 2 | 0 | 2 | 0 | – | – | – | – | – |
|  | Tappara | A-SM | 2 | 1 | 2 | 3 | 2 | – | – | – | – | – |
|  | Tappara | SM-liiga | 6 | 0 | 0 | 0 | 2 | – | – | – | – | – |
|  | HC Liberec | ČEL | 25 | 1 | 2 | 3 | 12 | – | – | – | – | – |
| 2010–2011 | Ässät | SM-liiga | 55 | 3 | 11 | 14 | 38 | 6 | 0 | 0 | 0 | 4 |
| 2011–2012 | Ässät | SM-liiga | 25 | 0 | 4 | 4 | 16 | 2 | 0 | 1 | 1 | 0 |
| 2012–2013 | Ässät | SM-liiga | 51 | 3 | 6 | 9 | 22 | 7 | 0 | 0 | 0 | 4 | Kanada-malja |
| 2013–2014 | Ässät | SM-liiga | 56 | 1 | 11 | 12 | 22 | – | – | – | – | – |
| 2014–2015 | ei pelannut |  |  |  |  |  |  |  |  |  |  |  |
| 2015–2016 | Lukko | Champions HL | 2 | 0 | 0 | 0 | 0 | – | – | – | – | – |
| 7 kautta | yhteensä | SM-liiga | 240 | 9 | 33 | 52 | 114 | 15 | 0 | 1 | 1 | 8 |
| 1 kausi | yhteensä | ČEL | 25 | 1 | 2 | 3 | 12 | – | – | – | – | – |

Lähteet
-------

* Miko Malkamäki The Internet Hockey Databasessa (englanniksi)
* Miko Malkamäki *Elite Prospects*. Everysport Media Group AB.  (englanniksi)

### Viitteet

1. ↑  Miko Malkamäki – Pelaajakortti » Vaasan Sport
2. ↑  Hämeen Rykmentti – Urheilukoulun 1/2007 saapumiserään hyväksytyt, viitattu 13.3.2009 [vanhentunut linkki]
3. 1 2 3 4 5 6  Miko Malkamäki *Elite Prospects*. Everysport Media Group AB.  (englanniksi)
4. ↑  Rautakorpi palaa Tapparan peräsimeen – Grönvall, Virkkunen ja Kauppinen pelaajavahvistuksia *Jatkoaika.com*.  26.4.2005. Jatkoaika r.y. Viitattu 22.9.2013.
5. ↑  Tapparan nuorille jatkosopimuksia *Jatkoaika.com*.  4.4.2007. Jatkoaika r.y. Viitattu 22.9.2013.
6. ↑  Tilastot – Liiga *liiga.fi*.  25.10.2007. Jääkiekon SM-liiga Oy. Viitattu 22.9.2013.
7. ↑  Janne Ojanen jatkaa uraansa *Jatkoaika.com*.  13.5.2008. Jatkoaika r.y. Viitattu 22.9.2013.
8. ↑  LeKin kevätmiehistö muotoutumassa *Jatkoaika.com*.  1.2.2009. Jatkoaika r.y. Viitattu 22.9.2013.
9. ↑  Malkamäen uusi osoite vaihtui *Jatkoaika.com*.  20.11.2009. Jatkoaika r.y. Viitattu 22.9.2013.
10. ↑  Malkamäen vuokrapestille jatkoa *Jatkoaika.com*.  22.12.2009. Jatkoaika r.y. Viitattu 22.9.2013.
11. ↑  Ässille uusia pelaajasopimuksia *Jatkoaika.com*.  25.3.2010. Jatkoaika r.y. Viitattu 22.9.2013.
12. ↑  Jatkoajan Ässät-toimitus; Huuki, Asko: Ässien pelaaja-arvostelut 2011–2012 *Jatkoaika.com*.  19.4.2012. Jatkoaika r.y. Viitattu 22.9.2013.
13. ↑  Heino, Julia: Malkamäki: "Pelkäsin pahempaa" *Jatkoaika.com*.  19.10.2011. Jatkoaika r.y. Viitattu 22.9.2013.
14. ↑  Malkamäki jatkaa patapaidassa *Jatkoaika.com*.  29.3.2012. Jatkoaika r.y. Viitattu 22.9.2013.
15. ↑  Huuki, Asko: Ässien pelaaja-arvostelut 2012–2013 *Jatkoaika.com*.  19.6.2013. Jatkoaika r.y. Viitattu 22.9.2013.
16. ↑  Ässät hommasi kaksi hyökkääjää *Jatkoaika.com*.  4.12.2012. Jatkoaika r.y. Viitattu 22.9.2013.
17. ↑  Sport julkisti Liigaan valmistautuvan nippunsa *Jatkoaika.com*.  11.4.2014. Jatkoaika r.y. Viitattu 5.6.2014.
18. ↑  Sport valitsi Malkamäen kapteenikseen *Jatkoaika.com*.  16.8.2014. Jatkoaika r.y. Viitattu 16.8.2014.
19. ↑  Sport-kapteenin sairausloma pitenee *Jatkoaika.com*.  26.9.2014. Jatkoaika r.y. Viitattu 15.3.2015.
20. ↑  Lukko täydentää puolustustaan Malkamäellä *Jatkoaika.com*.  18.8.2015. Jatkoaika r.y. Viitattu 21.8.2015.
21. ↑  Kiekkoareena: Lukkosentterille pitkä tauko peleistä *Jatkoaika.com*.  26.8.2015. Jatkoaika r.y. Viitattu 21.8.2015.
22. ↑  Sportin valmennukseen uusia kasvoja – entinen liigavahti maalivahtivalmentajaksi *Jatkoaika.com*.  21.3.2017. Jatkoaika r.y. Viitattu 22.3.2017.
23. ↑  Sportissa laitettiin kunnolla tuulemaan – rajuja muutoksia muutaman päivän sisään *suomikiekko.com*.  9.11.2017. Nordic Sport Media. Viitattu 14.12.2017.
24. ↑  Hermekseen uusi valmennustiimi – Malkamäki ja Kivinen meille *kokkolanhermes.fi*.  28.11.2017. Edustus Hermes ry. Viitattu 14.12.2017.
25. ↑  ANTTI KARHULA EI JATKA PÄÄVALMENTAJANA *kokkolanhermes.fi*.  14.12.2017. Edustus Hermes ry. Viitattu 14.12.2017.
26. ↑  Ari-Pekka Pajuluoma päävalmentajaksi *kokkolanhermes.fi*.  20.12.2017. Edustus Hermes ry. Viitattu 20.12.2017.
27. ↑  Pelaajat – M *Tappara.fi*. Tamhockey Oy. Viitattu 22.9.2013.


|  |  |  |
| --- | --- | --- |
| Edeltäjä:**Antti Uitto** | **Vaasan Sportin kapteeni**2014–2015 | Seuraaja:**Mikko Pukka** |